nb is is is en en is is is is de is is is is nb is is en is is is is is is is is is is is is is nb is is is en is en id id nb id is nb is is is is pt en is is is en is is fr is en is is en is ca en sv es cs nb is is is en cs is de en es
Um aðal-, deili- og hverfisskipulag
Helstu hugtök skipulags í sveitarfélögum eru aðalskipulag, deiliskipulag, svæðisskipulag og hverfisskipulag. Hér að neðan eru lýsingar á því hvað þessi hugtök fjalla um og ná yfir. Hægt er að kynna sér skipulagsmál nánar á vef Skipulagsstofnunar en Alþingi setur lög um skipulag á Íslandi.
Aðalskipulag er skipulagsáætlun sem nær til alls lands sveitarfélags.
Í aðalskipulagi birtist stefna sveitarstjórnar um landnotkun, samgöngu- og þjónustukerfi, umhverfismál, þróun byggðar og byggðamynstur til a.m.k. 12 ára.
Í aðalskipulagi eru forsendur fyrir gerð deiliskipulags.
Aðalskipulag er háð samþykki sveitarstjórnar og staðfestingu Skipulagsstofnunar eða umhverfisráðherra þegar það á við.
Sveitarstjórn ber ábyrgð á gerð og endurskoðun aðalskipulags.
Deiliskipulag er nánari útfærsla á aðalskipulagi fyrir afmarkað svæði eða reit.
Í deiliskipulagi er kveðið á um byggðamynstur, húsagerðir, landmótun, starfsemi, lóðarmörk o.fl.
Deiliskipulag á við í þéttbýli og dreifbýli, fyrir stór og smá hverfi, gatnamannvirki, hafnarmannvirki, útivistarsvæði, hljóðmanir, snjóflóðavarnargarða o.fl.
Í deiliskipulagi eru skipulagsskilmálar fyrir útgáfu byggingar- og framkvæmdaleyfa.
Í upphafi vinnu að gerð deiliskipulagstillögu skal sveitarstjórn taka saman lýsingu á skipulagsverkefninu, leita umsagnar um skipulagslýsinguna og kynna hana almenningi.
Sveitarstjórn ber ábyrgð á og annast gerð deiliskipulags. Í deiliskipulagi koma fram skipulagsskilmálar fyrir uppbyggingu og framkvæmdir, svo sem um þéttleika byggðar, húsagerðir, lóðastærðir, lóðamörk, staðsetningu húsa á lóðum, bílastæði og landmótun.
Hverfisskipulag nær að jafnaði til heils reits eða nokkurra götureita þar sem settar eru fram almennar reglur um yfirbragð byggðar og verndargildi. Þegar unnið er deiliskipulag í þegar byggðu hverfi er heimilt að setja almennar reglur og rammaskilmála um þessa þætti í stað nákvæmra skipulagsskilmála fyrir einstakar lóðir. Slíkt skipulag kallast hverfisskipulag.
Reykjavíkurborg er skipt upp í tíu borgarhluta og stendur nú yfir vinna við hverfisskipulag í hverjum borgarhluta á grunni Rammaskipulags aðalskipulags Reykjavíkur. Um er að ræða nýjung í skipulagsmálum á Íslandi.
Nánari upplýsingar á http://reykjavik.is/thjonusta/hverfisskipulag og http://hverfisskipulag.is.
Nánari upplýsingar á vef Skipulagsstofnunar.
Þarfnast þessi síða lagfæringar?
Ef þú vilt koma einhverju á framfæri sem varðar innihald síðunnar: *
Reikningsdæmi * 2 + 4 =
Láttu vita um það sem þarf að lagfæra.
Þjónustuverið er opið frá 8:20-16:15 alla virka daga
4 11 11 11
Sími: 4 11 11 11
Fax: 4 11 11 69
Borgartún 12-14, 105 Reykjavik
Alla daga frá kl. 08:20-16:15
mánudag – föstudag 08:20 – 16:00
Tjarnargata 11, 101 Reykjavík
mánudag - föstudag 08:00-20:00
Facebook YouTube Twitter Instagram